# Aurelian Andreescu

### De la Wikipedia, enciclopedia liberă

Aurelian Andreescu (n. 12 mai 1942, Bucureşti - d. 22 iulie 1986, Constanţa) a fost un cântăreţ român de muzică uşoară.

Aurelian Andreescu

A debutat la "Festivalul Naţional de Muzică Mamaia" la prima ediţie în anul 1963 cu melodia "În tot ce e frumos pe lume" de Elly Roman. Este unul din cei mai "curtaţi" interpreţi de muzică uşoară de către compozitorii vremii. Aurelian Andreescu susţine programe muzicale la cele mai selecte baruri şi cluburi de noapte din Bucureşti şi de pe litoral.

Din anul 1965 este angajat la Teatrul Constantin Tănase. Împreună cu colectivul teatrului face turnee în toată Europa: Israel, Cuba, Turcia. În anul 1968 obţine locul al III-lea la Festivalul Internaţional al Cântecului de la Sopot, Polonia, la "Ziua discului". Face parte din echipa României alături de Aura Urziceanu şi Mihaela Mihai care a cucerit Cupa Europei la Concursul de la Konokke, Belgia în anul 1971. În anul 1973 Aurelian Andreescu reprezintă România la Olimpiada Cântecului de la Atena şi deschide recitalul lui Johnny Hallyday.

Aurelian Andreescu a trecut în lumea umbrelor din cauza unui atac de inimă, în Eforie Sud, însă mulţi compozitori şi interpreţi români i-au continuat opera, precum Ducu Bertzi, Phoenix, Pasărea Colibri, Vasile Şeicaru, Maria Nagy ("A girl in love" ), Ştefan Hruscă, etc.

Aurelian Andreescu a înregistrat peste 600 de melodii. Din anul 1990 la teatrul Constantin Tănase are loc anual Festivalul de Muzică Uşoară "Aurelian Andreescu".

## [modifică] Albume

- Succese internaţionale - 1973
- Cele mai frumoase melodii - 1986
- Aurelian Andreescu - 2002

## [modifică] Piese din repertoriu

- În tot ce e frumos pe lume, (Elly Roman)
- Ai trecut iar pe strada mea, (Roman Tavernier)
- Serenada Twist, (Florentin Delmar)
- Nu mă citi, (Horia Moculescu)
- Mi-ai spus că mă iubeşti, (Mişu Iancu)
- Daniela, (Marcel Dragomir)
- Când vei veni iar lângă mine, (Alexandru Mandy)
- Te-ai schimbat, (Petre Mihăiescu)
- Ana», (George Grigoriu)
- De ieri până azi, (Laurenţiu Profeta)
- Şi plouă, (Radu Şerban)
- Oameni, (Marius Ţeicu)
- Nu ştii câtă iubire, (Ion Cristionoiu)
- Nu cred în stele, ( Vasile V. Vasilache)
- Copacul, (Zsolt Kerestely)
- Tu eşti primăvara mea (Florin Bogardo)

## [modifică] Biografie

- Daniela Caraman Fotea, Titus Andrei - Alternative pop-dance", editura Humanitas Educational-2003, colectia Ecran-magazin.

Adus de la "http://ro.wikipedia.org../../../a/u/r/Aurelian_Andreescu_deb9.html"

Categorii: Naşteri în 1942 | Decese în 1986 | Cântăreţi români

##### Views

- Articol
- Discuţie
- Versiunea curentă

##### Caută